**שלום לקהילה שלנו, אנחנו ילדי גן שיטה רוצים לשתף אתכם ברגשות ובמחשבות שלנו בעקבות הכניסה לגן שלנו. משהו נכנס ללא רשות כשלא היינו ופגע לנו באקווריום, בבריכת הדגים שהקמנו ובעוד ציוד של הגן.**

גננת, מה אתם מרגישים ומה אתם חושבים על מה שקרה פה בגן?

שברו לנו את האקווריום.

הרסו את בריכת הדגים.

קרעו את הריפוד של נחום תקום.

את הפעמון שברו.

אנחנו מחפשים רמז למי שעשה את זה.

מי שעשה את זה שלא יעשה שוב.

אם זה ילדים מבית הילדים אז שלא יעשו את זה.

לבקש מהקהילה לשים שומרים מסביב לבתי הילדים כי עשו גם בצופית.

זה פוגע בנו.

מי שעשה את זה שיכתוב: "סליחה".

לשים מצלמה בחוץ.

זה לא נעים לחברים בגן.

זה יכול להרוג את הדגים וזה לא נעים.

זה פוגע בדגים.

מי שעשה את זה שיבוא ויתקן.

זה יהיה קשה לתקן.

לא יהיו לנו דגים.

למה דווקא עושים לגן שלנו.

זה הורס את הסביבה.

אנחנו מרגישים עצוב.

שלא תעשו את זה שוב, לא עשינו לכם שום דבר.

תזכור לא לעשות שוב.

**תודה, ילדי גן שיטה והצוות.**

לתושבי שדה נחמיה שלום,

בשבוע האחרון אנו עדים למקרי פריצה וונדליזם חוזרים ונשנים, המתקיימים בגן שיטה ובסביבתו. לצערנו הרב, נודע לנו היום בבוקר כי שוב פרצו לגן. הושחת רכוש רב ביניהם מתקני הגן ואקווריום הדגים שנופץ.

כזכור משנה שעברה, אין זה המקרה היחידי. גן שיטה סובל ממקרי ונדליזם והשחתה זה זמן מה.

אנו רואים מעשים אלה בחומרה רבה! המשך המעשים הפוגעניים עלולים להחריף אילולא המקרה לא יטופל בחומרה רבה.

אנו מבקשים שכל הורה יערוך שיחה אישית עם ילדיו על הנושא וכי מעשים כגון אלו הינם חמורים ואינם מקובלים, גם אם נתפסים כמעשה "קונדס".

בכוונתנו להתקין מצלמות בגן שיטה על מנת להבטיח כי המעשי הוונדליזם יפסקו. לצד זאת, נזמין לבתי הילדים את ציון השוטר הקהילתי, לטובת הסברה על הנושא.

הפגישה תתואם ותתפרסם בתוכנית בתי הילדים אנא עודדו את הילדים להגיע ולשמוע על הנושא החשוב הזה, מוזמנים גם ההורים לבוא ולהקשיב.

בברכה,

גלי סיליס פרוכטמן

 מנהלת חינוך גיל רך

**התייחסות מנהל האג"ם.**

אנו רואים מקרה זה של ונדליזם בחומרה ובכוונתנו לעשות הכול על מנת שמקרה זה לא ישנה, מלבד הנזק הכלכלי מדובר בהתנהגות שאינה הולמת ואינה מתאימה.

עפ"י אופן הכניסה לגן ואופן ההשחתה אנו מעריכים בסבירות גבוהה כי מדובר בילדים.

בכוונתי להצטרף לשיחות עם השוטר הקהילתי בבתי הילדים, להסביר לילדים את החומרה של המעשה, ולהתריע כי ילד שיתפס כאחראי למקרה יענש בחומרה רבה.

כמו כן בכוונתנו להסביר לילדים כי בכוונתנו להתקין מצלמות מסביב הגן.

מבקשים מכל ההורים בישוב לשוחח עם ילדיהם להסביר את חומרת הנושא וכי ינקטו צעדים משמעתיים נגד ילדים שיתפסו.

שיתוף הפעולה של ההורים הינו חשוב ביותר על מנת לסייע לנו לוודא כי התופעה תעלם ממחוזותינו.

 דני טל

 מנהל האג"ם.